Marmeren urn bolle vaas met voet roodbruin | Uitvaartwinkel.nl
Marmeren urn bolle vaas met voet
-- Selecteer a.u.b. --3,10 liter | hoogte 25 cm 0,15 liter | hoogte 8 cm -€ 165,95
Hoogte 25 cm | Inhoud 3,1 liter Burgemeester vlug toe inwoners oproerig raak | Netwerk24
Burgemeester vlug toe inwoners oproerig raak
Deur André Damons 17 Mei 2019 20:34
Die burgemeester van die Setsoto-munisipaliteit moes Donderdag inderhaas deur die polisie na veiligheid gebring word toe gemeenskapslede wat sy toegespreek het oproerig begin raak het.
Nthateng Maoke het die gemeenskap van Senekal omstreeks 17:00 in die gemeenskapsaal toegespreek.
Dié Oos-Vrystaatse munisipaliteit bedien Ficksburg, Senekal, Marquard en Clocolan.
Volgens kapt. Phumelelo Dhlamini, polisiewoordvoerder, is dit onduidelik wat Maoke vir die mense gesê het wat hulle ontstel het. Polisiebeamptes moes haar egter vinnig na veiligheid bring.
Dhlamini sê die inwoners het die stoele in die gemeenskapsaal beskadig voordat hulle na die munisipale kantoor daar naby is en dit aan die brand gesteek het.
Hulle het ook die N5-hoofweg en ander paaie wat na die dorp en woonbuurte lei met klippe en brandende buitebande versper.
Dhlamini sê die polisie se eenheid vir openbare orde het die betogers met traanrook van die hoofweg af verdryf.
Teen Vrydagoggend het die situasie bedaar, maar het die polisie steeds ’n wakende oog gehou.
Die oproerigheid het mediese dienste wat van die N5-hoofweg gebruik maak, belemmer.
Mondli Mvambi, woordvoerder van die Vrystaatse departement van gesondheid, sê ambulanse, reddingsvoertuie en voertuie wat pasiënte vervoer, kon nie Donderdagaand van die hoofweg gebruik maak nie omdat dit met klippe en brandende buitebande versper was.
Nooddienste wat gewoonlik die N5 gebruik om deur Senekal te ry, moes noodgedwonge alternatiewe roetes gebruik wat hul reaksietyd vertraag het.
“Die situasie is (Vrydag) gespanne in Senekal. Die betogers het by die munisipale gebou, wat naby die N5 is, bymekaargekom. Hoewel hulle nie met die verkeersvloei inmeng nie, het ons vir eers alle ambulansdienste gestop,” sê hy.
Paramedici sal deur die polisie vergesel word as hulle op ’n noodgeval moet reageer.
Maoke is Vrydag vir kommentaar genader maar sy het nie op enige boodskappe gereageer nie.
Meer oor: Senekal | Oproer | Betoging
ANC in Senekal ‘ignoreer stukkende pyp al 7 maande’
Emfuleni-oudit moet voortgaan
AGS-kerk op Senekal erg in brand beskadig